Turistička zajednica općine Povljana

**Stjepana Radića 20 / 23249 Povljana**

**OIB 89804721559**

**TEL. 023 692 003**

**E-mail:** **povljanatz@gmail.com**

**Mrežna stranica: www.visitpovljana.eu**

****

**TURISTIČKA ZAJEDNICA OPĆINE POVLJANA**

 PROGRAM RADA

S FINANCIJSKIM PLANOM ZA 2023. GODINU

Usvojeno na sjednici Skupštine 12.2022. godine

Izrađeno Studeni 2022. godine

**SADRŽAJ:**

1. Program rada Turističke zajednice – POLAZIŠTE,
2. Osnovne smjernice planiranja,
* Dugoročni ciljevi,
* Kratkoročni ciljevi,
* Promet u 2022. godini,
* Procjena prometa u 2023. godini,
* Parametri za planiranje prihoda,
1. PRIHODI:
* Izvorni prihodi
* Prihodi iz proračuna Općine Povljana
* Prihodi iz sustava HTZ
* Prihodi od gospodarske djelatnosti (prihodi od upravljanja javnom turističkom infrastrukturom)
* Prihodi od kamata
* Preneseni prihod
1. AKTIVNOSTI
* 1. **istraživanje i strateško planiranje**
	1. Izrada strateških/operativnih/komunikacijskih/akcijskih

dokumenata

 1.2 Istraživanje i analiza tržišta

* + 1. ANKETA

 1.3 Mjerenje učinkovitosti promotivnih aktivnosti

* **2. razvoj turističkog proizvoda**

2.1 Identifikacija i vrednovanje resursa te strukturiranje

 turističkih proizvoda

 2.1.1. Razvoj ostalih elemenata turističke ponude s

 fokusom na cjelogodišnju ponudu destinacije

 **PROJEKT ''RAZVOJ OUTDOOR TURIZMA NA**

 **OTOKU PAGU''**

 **IZRADA PLANA SANACIJE CRKVE SVETOG NIKOLE**

2.2 Sustavi označavanja kvalitete turističkog proizvoda

 2.2.1 Suradnja s predstavnicima turističke ponude po

 Proizvodima radi podizanja kvalitete ponude u

 destinaciji

 **''PAG NA MENIJU''**

 2.3 Podrška razvoju turističkih događanja

 2.3.1 Organizacija i suorganizacija događanja,

 kulturno-zabavnih sportskih i sl. manifestacija u

 destinaciji

 **SUSRET KLAPA ''Povljana u pismi''**

 **SUORGANIZACIJA ZABAVNIH DOGAĐANJA**

 **SPORTSKA DOGAĐANJA**

2.4 Turistička infrastruktura

 2.5 Podrška turističkoj industriji

* 3. **komunikacija i oglašavanje**

3.1 Sajmovi, posebne prezentacije i poslovne radionice

 **NASTUPI SA OSTALIM TZ OTOKA PAGA U PROMOCIJI**

 **PAGA**

 3.2 Suradnja sa organizatorima putovanja

 3.2.1 Pružanje podrške u organizaciji studijskih

 putovanja novinara, predstavnika organizatora

 putovanja i agenata u suradnji s regionalnom

 turističkom zajednicom i HTZ-om

 3.3 Kreiranje promotivnog materijala

 3.3.1 Izrada i distribucija informativnih materijala

 **VIRTUALNO 360**

 **REPRINT KARATA I BROŠURA**

 **DIGITALNA RUTA POVLJANA**

**GUIDE for YOU**

 3.4 Internetske stranice

 3.4.1 Razvoj i održavanje internetskih stranica

 **HOSTING I DIZAJN STRANICE**

3.5 Kreiranje i upravljanje bazama turističkih podataka

 3.6 Turističko-informativne aktivnosti

 3.6.1 Upravljanje TIC-evima (funkcioniranje Turističko-

 informativnog centra uključujući plaće)

 **TIC**

3.7 Marketinške i poslovne suradnje – udruženo

 Oglašavanje sa sustavom TZ i predstavnicima turističke

 ponude

 **UDRUŽENO OGLAŠAVANJE NA STRANICAMA**

 **ŽUPANIJSKE TURISTIČKE ZAJEDNICE**

 **MARKETINŠKA KAMPANJA SUFINANCIRANJA**

 **NISKOTARIFNIH LETOVA ZA ZADAR**

* 4. **destinacijski menadžment**

 4.1 Turistički i informacijski sustavi i aplikacije / eVisitor

 **WWW.CROATIA.HR**

 4.2 Upravljanje kvalitetom u destinaciji

 4.3 Poticanje na očuvanje i uređenje okoliša

 4.3.1 Aktivnosti uređenja mjesta

 **EKO AKCIJE**

 **ANALIZA MORA**

* 1. Edukacija

 **EDUKACIJA**

* 5. **članstvo u strukovnim organizacijama**
* 6. **administrativni poslovi**

 6.1. Plaće zaposlenika lokalne turističke zajednice osim

 plaća informatora u turističko-informativnim centrima

 6.2. Materijalni troškovi

 6.2.1 Troškovi funkcioniranja ureda turističke zajednice

 (režijski troškovi, zakup prostora, uredska oprema

 i materijal, održavanje prostora, troškovi platnog

 prometa, odvjetnički i javnobilježnički troškovi,

 troškovi poštarine, stručno usavršavanje

 zaposlenika)

* 7. **rezerva**
* 8. **pokrivanje manjka prihoda iz prethodne godine**

**POLAZIŠTE**

Sukladno odredbama iz članka 9. Zakona o turističkim zajednicama i promicanju hrvatskog turizma (NN 52/19 i 42/20), rad TZ Povljana bit će usmjeren na ova tri pravca djelovanja:

**1. razvoj i marketing destinacije** kroz koordiniranje ključnih aktivnosti

turističkog razvoja (planiranje, razvoj turističkih proizvoda u destinaciji,

financiranje, donošenje i provedba odluka), u skladu s dokumentima

kojima se definira nacionalna strategija razvoja turizma.

**2. osiguravanje cjelovitije zastupljenosti specifičnih lokalnih/regionalnih interesa** kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda.

**3. poboljšanje uvjeta boravka turista u destinaciji** te razvijanje svijesti o

važnosti i gospodarskim, društvenim i drugim učincima turizma, kao i

potrebi i važnosti očuvanja i unaprjeđenja svih elemenata turističke

resursne osnove određene destinacije, a osobito zaštite okoliša, kao i

prirodne i kulturne baštine sukladno načelima održivog razvoja.

U svezi zadaća lokalne turističke zajednice Zakon u članku 32. kaže:

(1) Zadaće lokalne turističke zajednice, kao lokalne destinacijske menadžment organizacije, su sljedeće:

1. Razvoj proizvoda

1.1. sudjelovanje u planiranju i provedbi ključnih investicijskih projekata javnog sektora i ključnih projekata podizanja konkurentnosti destinacije

1.2. koordinacija i komunikacija s dionicima privatnog i javnog sektora u destinaciji

1.3. razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda

1.4. razvoj događanja u destinaciji i drugih motiva dolaska u destinaciju za individualne i grupne goste

1.5. razvoj ostalih elemenata turističke ponude s fokusom na cjelogodišnju ponudu destinacije

1.6. praćenje i apliciranje, samostalno ili u suradnji s jedinicom lokalne samouprave i drugim subjektima javnog ili privatnog sektora, na natječaje za razvoj javne turističke ponude i infrastrukture kroz sufinanciranje iz nacionalnih izvora, fondova EU i ostalih izvora financiranja

1.7. upravljanje kvalitetom ponude u destinaciji

1.8. strateško i operativno planiranje razvoja turizma ili proizvoda na destinacijskoj razini te po potrebi organizacija sustava upravljanja posjetiteljima

1.9. sudjelovanje u izradi strateških i razvojnih planova turizma na području destinacije

1.10. upravljanje javnom turističkom infrastrukturom

1.11. sudjelovanje u provođenju strateških marketinških projekata koje je definirala Hrvatska turistička zajednica.

2. Informacije i istraživanja

2.1. izrada i distribucija informativnih materijala

2.2. stvaranje, održavanje i redovito kreiranje sadržaja na mrežnim stranicama destinacije i profilima društvenih mreža

2.3. osnivanje, koordinacija i upravljanje turističkim informativnim centrima (ako postoje/ima potrebe za njima)

2.4. suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije

2.5. planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

2.6. operativno sudjelovanje u provedbi aktivnosti sustava eVisitor i ostalim turističkim informacijskim sustavima sukladno uputama regionalne turističke zajednice i Hrvatske turističke zajednice kao što su: jedinstveni turistički informacijski portal te evidencija posjetitelja i svih oblika turističke ponude.

3. Distribucija

3.1. koordiniranje s regionalnom turističkom zajednicom u provedbi operativnih marketinških aktivnosti

3.2. priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu

3.3. priprema destinacijskih marketinških materijala sukladno definiranim standardima i upućivanje na usklađivanje i odobrenje u regionalnu turističku zajednicu

3.4. pružanje podrške u organizaciji studijskih putovanja novinara i predstavnika organizatora putovanja u suradnji s regionalnom turističkom zajednicom te u suradnji s Hrvatskom turističkom zajednicom

3.5. obavljanje i drugih poslova propisanih ovim Zakonom ili drugim

informacijskim sustavima sukladno uputama regionalne turističke zajednice i Hrvatske turističke zajednice (HTZ).

Dobro planiranje podrazumjeva odrediti ispravne parametre razvoja kako bi se izbjeglo da se turistička kretanja događaju stihijski. Održivi razvoj je jedini put koji garantira zdrave temelje za budućnost.

Vijeće Turističke zajednice Općine Povljana je odgovorno za izvršenje Programa rada.

Sve zadaće ovog Programa rada moraju biti usklađene sa strateškim marketinškim smjernicama Turističke zajednice Zadarske županije i Hrvatske turističke zajednice, kako to definira Zakon o turističkim zajednicama.

**DUGOROČNI CILJEVI**

1. Promocija destinacije **otoka Paga** kako bi zadržala prepoznatljivost. To će se postići suradnjom sa otočkim TZ i dalje razvijajući ideju o novim proizvodima;
2. Suradnja između svih faktora zajednice nema alternativu.

 Suradnjom se stvara konkurentan proizvod u turizmu, a aktivnosti će se

 obavezno odnositi na:

* zaštitu i prezentaciju kulturno-povijesne i prirodne baštine,
* očuvanje otočke gastro ponude,
* promociju sportskih aktivnosti na otvorenom uz karakterističan ''paški'' prirodni okoliš.

**KRATKOROČNI CILJEVI**

Očekujemo prestanak psihoze straha i vraćanje normalnih turističkih kretanja.

Povezano s time očekuje se potpuni nestanak ikakvih restrikcija po pitanju boravka grupe ljudi na otvorenom (a i zatvorenom) prostoru. Na našem području očekujemo povećanje kapaciteta u kamping turizmu uz novu ponudu.

Naravno, očekujemo da se to dogodi već za sezonu 2023. a u najgorem slučaju u 2024. godini. Uz nove kapacitete, očekuju se puno bolji rezultati u pred i po sezoni. Time se javlja potreba nove ugostiteljske ponude, potreba uređenja javnih prostora, izgradnje novih prometnica prema turističkim sadržajima.

Povećanjem prihoda turistička zajednica može veća sredstva usmjeriti na realizaciju projekata u kulturi i stvaranju novih proizvoda. I dalje će Turistička zajednica Povljana težiti tomu da izgrađuje odnose povjerenja i uslužnosti prema svim faktorima u turizmu na području Općine: iznajmljivačima, OPG-ima, tijelima javne vlasti, djelatnicima komunalnih tvrtki, ugostiteljima i vlasnicima objekata za odmor. Komunikacija sa tijelima državne i županijske uprave također zauzima bitno mjesto u opisu poslova TZ-a.

**PROMET U 2022.G.**

U prosincu 2021. godine smo predvidjeli da ćemo do kraja 2022. godine prikupiti 252.500 kuna. U tom trenutku nismo mogli znati što će se događati na prostoru RH (a i EU) po pitanju ''epidemije''. U trenutku planiranja ograničenja po pitanju kretanja su i dalje bila na snazi pa smo krenuli iz te pozicije. Na proljeće ove godine ukinute su sve mjere, potom se očekivala vrlo dobra sezona što se na kraju ostvarilo. Do 31.10.2022.g. prikupljeno je ukupno 337.923,36 kuna što je 34% više od iznosa planiranog prikupiti u cijeloj 2022. godini. Autokamp ''Porat'' nije radio pa je povećanje prihoda od turističke pristojbe manje nego što je moglo biti. Iz toga razloga je od pristojbe prikupljeno oko 100.000 kuna manje.

Uplaćena članarina za isti period iznosi 35.629,30 kuna što je u granicama planiranog. To su izvorni prihodi.

Iz proračuna Općine Povljana transferirano je na račun TZ Povljana 74.750,29 kuna (također do 31.10.2022.) za potrebe sufinanciranja kulturno-zabavnih događanja na području Općine tijekom ljetne sezone. Spomenuta stavka nije postojala u proračunu.

**PROCJENA PROMETA U 2023. G.**

Bez obzira na značajna poskupljenja (energenata ali time i hrane i ostalih troškova) u svim državama EU, očekujemo vrlo dobru sezonu. Naša blizina državama srednje Europe, prihvatljive cijene, smještaj sve kvalitetniji (i raznovrsniji) a načelno, gostoljubivost je naš jak adut. U slučaju Povljane očekujemo mnogo novih mjesta otvaranjem kampa na Rastavcu te ponovnim otvaranjem kampa Porat. Od ove godine također realno je očekivati produžetak sezone ali tu se tek treba prilagođavati. Trebati će neko vrijeme....

 **PARAMETRI ZA PLANIRANJE PRIHODA**

S obzirom da građevinski radovi na lokaciji Rastavac još uvijek traju a i ne znamo kojom dinamikom će se objekti završavati, u planirani prihod od turističke pristojbe nismo uvrstili kamp na Rastavcu.

Obvezu uplate pristojbe imaju:

* 1. fizičke osobe vlasnici rješenja o iznajmljivanju po osnovnom krevetu (u Povljani 350,00 kuna po krevetu (46,45 eura) – sukladno odredbama Pravilnika),
	2. pravne osobe po noćenju 10,00 kuna (1,33 eura) – sukladno odredbama Pravilnika.

Treba imati u vidu da od ovog gore spomenutog iznosa na računu Turističke zajednice ostane 42%. Ostalo se po utvrđenom ključu raspoređuje na žiro račune Općine Povljana, TZ Zadarske županije, HTZ i Crveni Križ. Znači, od uplaćenih 46,45 eura po krevetu na račun TZ sjedne 147,00 kuna (19,50 eura) tj. od uplaćenih 10,00 kuna za noćenje – 4,20 kuna.

Turistička članarina će biti prikupljena u granicama planiranog.

Planirani prihod od strane Općine iznosi 80.000 kuna (10.618,00 eura).

Preneseni prihod bit će u granicama uobičajenog planiranja.

**P R I H O D I**

* + 1. IZVORNI PRIHODI
1. Turistička pristojba

Visina turističke pristojbe regulirana je odredbom članka 15. Zakona o turističkoj pristojbi, članka 1. st. 2. Pravilnika o najnižem i najvišem iznosu turističke pristojbe i članka 12. Statuta Zadarske županije. Skupština Zadarske županije, kao najviše zakonodavno tijelo u županiji, na svojoj sjednici od 3.prosinca 2021. godine donijela je **Odluku o visini turističke pristojbe za 2023. godinu za općine i gradove na području Zadarske županije** (Kl: 011-03/21-1/9, URBROJ: 2198/1-02-21-34).

U kuna/euro POVLJANA

|  |  |  |  |
| --- | --- | --- | --- |
| Noćenje u smještajnom objektu u kojem se obavlja ugost djelatnost po osobi | Noćenje u smještajnom objektu iz skupine kampovi po noćenju | Smještaj u domaćinstvu po krevetu | Iznos pristojbe koju plaća vlasnik objekta za odmor u god paušalnom iznosu za sebe i članove obitelji |
| 1.član |  2.član | svaki sljedeći član |
|  |  |  |  |  |  |
| 10,00/1,33 | 10,00/1,33 | 350,00/46,45 | 60,00/7,96 | 60,00/7,96 | 25,00/3,32 |

PLAN: 465.500 kuna / 61.783 eura

1. Članarina

Obaveza uplate članarine je prema Zakonu o članarinama u turističkim zajednicama koji je na snazi od 01.01.2021. odredio da se plaća po registriranom ležaju (iz rješenja) za osnovni ležaj 45,00 kuna (5,97 euro), za pomoćni ležaj 22,50 kuna (2,98 euro) godišnje. Uplata članarine se može podjeliti na četiri rate (plaćati kvartalno), a obrazac TZ2 se predaje u ispostavi nadležne (prema mjestu prebivališta) Porezne uprave do 15.01. za tekuću godinu .

 PLAN: 40.000 kuna / 5.309 eura

1. TRANSFER OPĆINE POVLJANA

 PLAN: 80.000 kuna / 10.618 eura

1. KAMATA

 PLAN: 100 kuna / 13 eura

1. PRENESENI PRIHOD IZ PRETHODNE GODINE

 PLAN: 65.000 kuna / 8.627 eura

**PRIHODI UKUPNO 650.600 kuna / 86.350 eura**

A K T I V N O S T I

1. ISTRAŽIVANJE I STRATEŠKO PLANIRANJE
	1. Izrada strateških/operativnih/komunikacijskih/akcijskih dokumenata

**Opis aktivnosti:**

 Sudjelovanje u izradi nacionalne strategije razvoja hrvatskog turizma; donošenje strateškog i operativnog marketinškog plana turizma; sudjelovanje u izradi strateških dokumenata i druge planske podloge za razvoj turizma

**Cilj aktivnosti:**

Planiranje je ključna aktivnost razvoja i marketinga destinacije.

**Nositelj aktivnosti:**

TZ Povljana

**Iznos potreban za realizaciju:**

0 kuna

**Rok realizacije aktivnosti:**

31.12.2023.

 1.2. Istraživanje i analiza tržišta

**Opis aktivnosti:**

Istraživanja tržišta za potrebe izrade strateških marketinških dokumenata; pripreme i objave analiza vezanih uz istraživanje tržišta/market intelligence; temeljna turistička statistika i analiza podataka o turizmu Istraživanje i analiza tržišta; suradnja s međunarodnim institucijama u području istraživanja tržišta, menadžment u funkciji održivog razvoja turizma i analiza karakteristika vrsta smještaja; analize tržišta, kretanje trendova, benchmarking, analize koje će se izrađivati prema potrebi za obavljanje raznih zadaća i aktivnosti; provođenje istraživanja o zadovoljstvu posjetitelja i druga tržišna istraživanja.

 1.2.1 ANKETA

**Opis aktivnosti:**

Anketiranje posjetitelja na području Općine Povljane koje će biti dio istraživanja o zadovoljstvu posjetitelja na području Zadarske županije.

**Cilj aktivnosti:**

Saznati utiske koje posjetitelji steknu tijekom odmora na našem području.

Isto saznanje koristiti u planiranju novih aktivnosti s ciljem razvoja turizma tj. ponuditi gostu upravo onakav proizvod kakav on očekuje. Time ojačavamo konkurentnost destinacije.

**Nositelji i partneri:**

TZ Zadarske županije, uz TZ Povljana i ostale TZ Zadarske županije.

**Iznos potreban za realizaciju:**

1. kuna

**Rok realizacije aktivnosti:**

31.12.2023.g.

* 1. Mjerenje učinkovitosti promotivnih aktivnosti

**Opis aktivnosti:**

Uspostavljanje djelotvornog mehanizma mjerenja i nadzora učinkovitosti provedenih promotivnih aktivnosti na svim razinama turističkih zajednica; povratna informacija o ulaganjima TZ-ova na svim razinama promocije ( marketinške kampanje, online i offline aktivnosti , PR i sl., razne ankete koje se provode ispitivanjem javnog mnijenja (npr. ispitivanje turista o doživljaju provedenih promotivnih kampanja)

**Cilj aktivnosti:**

Koordiniranje s regionalnom turističkom zajednicom u provedbi operativnih marketinških aktivnosti je jedna od zadaća TZ Povljana.

**Nositelj aktivnosti:**

TZ Zadarske županije i sve TZ gradova i općina na području Županije.

**Iznos potreban za realizaciju**:

0 kuna

**Rok realizacije aktivnosti:**

31.12.2023.g.

1. RAZVOJ TURISTIČKOG PROIZVODA
	1. Identifikacija i vrednovanje resursa te strukturiranje turističkih proizvoda

 2.1.1. Razvoj ostalih elemenata turističke ponude s fokusom na

 cjelogodišnju ponudu destinacije

**PROJEKT ''RAZVOJ OUTDOOR TURIZMA NA OTOKU PAGU''**

 **Opis aktivnosti:**

Turistička zajednica općine Povljana supotpisnik je sporazuma gornjeg naslova zajedno sa otočkim TZ: Novalja, Stara Novalja, Kolan i Pag.

Predmet Sporazuma je razvoj i oblikovanje otoka Paga u jedinstvenu, usklađenu i na tržištu afirmiranu destinaciju za outdoor (pustolovni, aktivni) turizam, poglavito cikloturizam i trails (trkačko-pješački) turizam.

 **Cilj aktivnosti:**

Razvijanje projekta koji će obogatiti našu ponudu i koji će omogućiti bolju posjećenost preko cijele godine. Planirani troškovi u 2023. godini: troškovi web stranice [www.pag-outdoor.com](http://www.pag-outdoor.com), priprema i tisak brošure, troškovi manifestacije PAG SUMMER OUTDOOR, postavljanje brojača bicikala, izrada i postavljanje glavne info table.

 **Nositelji i partneri:**

Turističke zajednice Općine Kolan i Povljana, Turističke zajednice Grada Paga i Novalje, Turistička zajednica mjesta Stara Novalja.

**Iznos potreban za realizaciju:**

45.000 kuna / 5.972 eura

**Rok realizacije aktivnosti:**

31.12.2023.g.

**IZRADA PLANA SANACIJE CRKVE SVETOG NIKOLE**

**Opis aktivnosti:**

Naša Zajednica jedna je od subjekata uključenih u ovaj projekt. Tu su još Općina Povljana, Arheološki muzej Zadar te Ministarstvo kulture – Konzervatorski odjel Zadar. Predviđena sredstva su inicijalna.

**Cilj aktivnosti:**

Pripremiti dokumentaciju koja će omogućiti početak sanacije crkve Svetog Nikole, značajnog spomenika kulture zaštićenog od strane Ministarstva kulture.

Ovaj objekt po završetku sanacije pruža kvalitetu u turističkoj ponudi.

**Nositelji i partneri:**

TZ Povljana, Općina Povljana, Arheološki muzej Zadar, Ministarstvo kulture – Konzervatorski odjel Zadar

**Iznos potreban za realizaciju:**

10.000 kuna / 1.328 eura

**Rok realizacije aktivnosti:**

31.12.2023.g.

* 1. Sustavi označavanja kvalitete turističkog proizvoda

2.2.1 Suradnja s predstavnicima turističke ponude po proizvodima

 radi podizanja kvalitete ponude u destinaciji

**''PAG NA MENIJU''**

 **Opis aktivnosti:**

Prikupljanje recepata autohtone kuhinje sa otoka Paga i tiskanje knjižice recepata sa prijevodom na nekoliko jezika. Inicijator aktivnosti je Srednja škola ''Bartul Kašić'' iz Paga, a uključile su se Udruge obrtnika Paga i Novalje te sve otočke TZ. U tijeku su aktivnosti uključenja ugostiteljskih objekata u projekt.

 **Cilj aktivnosti:**

Očuvanje gastro baštine i postavljanje standarda u pripremi otočkih jela.

Krajnji cilj je predstaviti gastro prepoznatljivost destinacije čime čuvamo autohtonu baštinu. Uključivanjem ugostiteljskih objekata osigurati ćemo budućnost projektu.

**Nositelji i partneri:**

TZ Povljana, TZ Pag, TZ Novalja, TZ Kolan, Srednja škola ''Bartul Kašić'' iz Paga, Udruga obrtnika Pag, Udruga obrtnika Novalja

**Iznos potreban za realizaciju:**

7.000 kuna / 929 eura

**Rok realizacije aktivnosti:**

31.12.2023.g.

 2.3 Podrška razvoju turističkih događanja

 2.3.1 Organizacija i suorganizacija događanja, kulturno-zabavnih

 sportskih i sl. manifestacija u destinaciji

**SUSRET KLAPA ''Povljana u pismi''**

**Opis aktivnosti:**

Susret klapa ''Povljana u pismi'' promovira višeglasno a capella pjevanje uobičajeno u Dalmaciji (i inače priobalju) još od srednjeg vijeka, kako je to zabilježeno u spisima. Manifestacija je jako posjećena, okuplja sve klape otoka Paga te nekoliko gostujućih.

**Cilj aktivnosti:**

Očuvanje i promocija identiteta, predstavljanje ljepote klapskog zvuka svim posjetiteljima i tako omogućiti poboljšanje uvjeta boravka turista. Osim toga, druženjem posjetitelja i stanovništva sa klapama postižemo zadovoljstvo sudionika i posjetitelja.

**Nositelji i partneri:**

TZ Povljana, Općina Povljana

**Iznos potreban za realizaciju:**

45.000 kuna / 5.973 eura

**Rok realizacije aktivnosti:**

31.12.2023.g.

**SUORGANIZACIJA ZABAVNIH DOGAĐANJA**

**Opis aktivnosti:**

Osim manifestacije ''Povljana u pismi'' tijekom godine imati ćemo i druga kulturno-zabavna događanja koja će obogatiti ponudu na području općine Povljana.

**Cilj aktivnosti:**

Okupiti sve subjekte u ugostiteljstvu i turizmu sa područja Općine i zajednički stvoriti zanimljiv turistički proizvod ciljajući na ponudu domaćih gastro proizvoda i turističkih usluga.

**Nositelji i partneri:**

Općina Povljana, OPG-i, ugostitelji, sportsko-ribolovna udruga GAUN, Vina otoka Paga d.o.o. i TZ Povljana

**Iznos potreban za realizaciju:**

141.000 kuna / 18.714 eura

**Rok realizacije aktivnosti:**

31.12.2023.g.

**SPORTSKA DOGAĐANJA**

**Opis aktivnosti:**

U suradnji sa udrugama kojima je cilj povezivanje ljudi u sportskim aktivnostima

želimo pripomoći organizaciju sljedećih aktivnosti:

* Malonogometni ljetni turnir ''MAM''
* PICIGIN OPEN
* Božićni boćarski turnir

Osim ovih aktivnosti, dio sportskih aktivnosti se financira i organizira kroz projekt ''Razvoj outdoor turizma na otoku Pagu''

**Cilj aktivnosti:**

Sportska događanja također doprinose promociji destinacije. Cilj je povezati organizaciju sportskih događanja sa ostalim TZ otoka Paga i na taj način koristiti prostore i kapacitete koje imamo.

**Nositelji i partneri:**

Nogometni klub ''Hajduk'' Vlašići, Boćarski klub Povljana, Općina Povljana,

TZ Povljana

**Iznos potreban za realizaciju:**

10.000 kuna / 1.327 eura

**Rok realizacije aktivnosti:**

31.12.2023.g.

 2.4 Turistička infrastruktura

 **Opis aktivnosti:**

Upravljanje turističkom infrastrukturom danom na upravljanje od strane jedinice lokalne/regionalne samouprave: zamjena oštećenih tabli smeđe signalizacije i nabavka novih te izrada obavjesnih tabli za javne plaže.

**Cilj aktivnosti:**

Planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

**Nositelj:**

TZ Povljana

**Iznos potreban za realizaciju:**

4.100 kuna / 544 eura

**Rok realizacije aktivnosti:**

31.12.2023.g.

 2.5 Podrška turističkoj industriji

**Opis aktivnosti:**

Podrška subjektima u svrhu razvoja programa povezanih neposredno s turističkim proizvodom; potpore za programe dionika u turističkoj aktivnosti na razini destinacije iz vlastitih sredstava; potpore programima destinacijskih menadžment kompanija.

**Cilj aktivnosti:**

S obzirom da osim TZ postoje i drugi subjekti koji, razvijajući svoju djelatnost, pojačavaju konkurentnost destinacije. Lokalna Turistička zajednica će poticati i usmjeravati aktivnosti.

**Nositelj:**

TZ Povljana, putnička agencija P & M, kampovi Porat i Aminess Avalona Camping Resort.

**Iznos potreban za realizaciju:**

0 kuna

**Rok realizacije aktivnosti:**

31.12.2023.g.

3. KOMUNIKACIJA I OGLAŠAVANJE

 3.1 Sajmovi, posebne prezentacije i poslovne radionice

**SAJMOVI**

**NASTUPI SA OSTALIM ZAJEDNICAMA**

**Opis aktivnosti:**

Nastupi na sajmovima u koordinaciji s regionalnom turističkom zajednicom temeljem programa rada turističke zajednice; posebne prezentacije turističke ponude destinacije u koordinaciji s regionalnom turističkom zajednicom temeljem programa rada regionalne turističke zajednice.

**Cilj aktivnosti:**

Promotivne aktivnosti uz koordinaciju sa TZ Zadarske županije.

**Nositelj:**

TZ Zadarske županije, TZ Povljana, ostale TZ

**Iznos potreban za realizaciju:**

5.000 kuna / 664 eura

**Rok realizacije aktivnosti:**

31.12.2023.g.

 3.2 Suradnja sa organizatorima putovanja

**Opis aktivnosti:**

Pružanje podrške u organizaciji studijskih putovanja novinara, predstavnika organizatora putovanja i agenata u suradnji s regionalnom turističkom zajednicom i HTZ-om.

 **Cilj aktivnosti:**

Komunikacija sa turističkim novinarima i predstavnicima putničkih agencija je vrlo bitna komponenta zadaća Turističkih zajednica. Cilj je postići što bolje rezultate promocije.

**Nositelj:**

TZ Povljana

**Iznos potreban za realizaciju:**

0 kuna

**Rok realizacije aktivnosti:**

31.12.2023.g.

 3.3 Kreiranje promotivnog materijala

 **VIRTUALNO 360 (google street view)**

**Opis aktivnosti:**

* 1. Izrada i objava Google i Web Virtualne 360 Panoramske šetnje (prizemne panoramske fotografije)
	2. Izrada i objava Google i Web Virtualne 360 Panoramske šetnje (dronske panoramske fotografije)
	3. Hosting / upravljanje GSVB uslugom
	4. Ostali troškovi (putni trošak)

**Cilj aktivnosti:**

Promocija destinacije kroz google usluge koristeći nove tehnologije.

**Nositelji:**

TZ Povljana

**Iznos potreban za realizaciju:**

12.000 kuna / 1.593 eura

**Rok realizacije aktivnosti:**

30.09.2023.

**REPRINT KARATA I BROŠURA**

**Opis aktivnosti:**

Nabavka neophodnog reklamnog materijala za turistički ured.

**Cilj aktivnosti:**

Ponuditi posjetiteljima informativne materijale koji će biti korišteni od strane svih sudionika u turizmu.

 **Nositelj:**

TZ Povljana

**Iznos potreban za realizaciju:**

2.000 kuna / 265 eura

**Rok realizacije aktivnosti:**

31.12.2023.

**DIGITALNA RUTA POVLJANA**

**Opis aktivnosti:**

Izrada interaktivne rute i video sadržaja.

**Cilj aktivnosti:**

Prezentacija ponude na zanimljiv način bez čitanja suhoparnog teksta. Ovakva prezentacija vizualno i informativno unaprijeđuje našu ponudu a video daje dinamiku ponude. Video materijal pomaže u promociji npr. Objave na društvenim mrežama, video panelima, brošurama, plakatima.

 **Nositelj:**

TZ Povljana

**Iznos potreban za realizaciju:**

4.000 kuna / 531 euro

**Rok realizacije aktivnosti:**

31.12.2023.

**GUIDE for YOU**

**Opis aktivnosti:**

To je višejezična mobilna aplikacija namijenjena turistima/gostima kako bi na jednostavan način pronašli sve atrakcije, proizvode i usluge koje ih zanimaju na području Povljane i Paga. Preko aplikacije na jednom mjestu i u vrijeme kada njima odgovara, dobivaju informacije o lokalnoj ponudi, događanjima, mjesta koja je poželjno posjetiti, upute i smjernice… sve ono što obično gost često pita i traži kada dođe u turistički ured ili kod vlasnika smještajnog objekta.

**Cilj aktivnosti:**

Omogućiti bolju vidljivost i lakši pronalazak proizvoda i usluga, koristiti ekološko i financijsko prihvatljivo rješenje za povećanje atraktivnosti, biti korak ispred konkurencije i svojim gostima omogućiti najbolje iskustvo.

 **Nositelj:**

TZ Povljana

**Iznos potreban za realizaciju:**

12.000 kuna / 1.593 eura

**Rok realizacije aktivnosti:**

31.12.2023.

 3.4 Internetske stranice

 3.4.1 Razvoj i održavanje internetskih stranica

**HOSTING I DIZAJN STRANICE**

**Opis aktivnosti:**

Upravljanje određenim sadržajem na internetskim stranicama; razvoj i održavanje internetskih stranica

**Cilj aktivnosti:**

Mrežne stranice su jako bitan faktor u aktivnostima promocije destinacije.

**Nositelji i partneri:**

TZ Povljana

**Iznos potreban za realizaciju:**

1.000 kuna / 133 euro

**Rok realizacije aktivnosti:**

31.12.2023.

 3.5 Kreiranje i upravljanje bazama turističkih podataka

**Opis aktivnosti:**

Uspostavljanje detaljne turističke baze podataka o ponudi i potražnji; otkup sadržaja, fotografija i ostalih podataka; priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu.

 **VIDEO DESTINACIJE ''PAG – POVLJANA''**

 **POINTERS**

**Opis aktivnosti:**

Snimanje video vodiča PAG-POVLJANA koji će u konačnici trajati 4-6 minuta.

Obuhvaćeni su troškovi pripreme, produkcije i post produkcije.

**Cilj aktivnosti**:

Stvaranje promotivnog materijala. Koristiti će se za potrebe web stranice.

**Nositelji:**

TZ Povljana i TZ Pag

**Iznos potreban za realizaciju:**

4.000 kuna / 531 euro

**Rok realizacije aktivnosti:**

31.10.2023.

**OTKUP FOTOGRAFIJA**

**Opis aktivnosti:**

Nabavka fotografija visoke rezolucije i kvalitete za potrebe izrade promotivnih materijala i ažuriranje mrežne stranice.

**Cilj aktivnosti:**

Prikupljanje foto materijala potrebnih za izvršavanje promotivnih aktivnosti.

**Nositelji:**

TZ Povljana

**Iznos potreban za realizaciju:**

10.000 kuna / 1.327 euro

**Rok realizacije aktivnosti:**

31.12.2023.

 3.6 Turističko-informativne aktivnosti

 3.6.1 Upravljanje TIC-evima (funkcioniranje Turističko-

 informativnog centra uključujući plaće turističkih

 informatora)

**TURISTIČKO INFORMATIVNI CENTAR**

**Opis aktivnosti:**

Turističko informativni centar (TIC) obavlja bitne zadaće u turizmu Općine Povljana. Usluge Turističko-informativnog centra koriste sve osobe koje su stalno ili povremeno uključene u turistička kretanja: uz turiste i iznajmljivače, tu su ugostitelji, vlasnici vikend kuća ali i svi oni koji traže informaciju o uslugama sa ovog područja ili pomoć pri putovanju u Povljanu i iz Povljane. Široko je područje informacija koje gosti žele saznati prilkom dolaska u Povljanu a turistički ured postoji da zadovolji njihovu znatiželju.

**Cilj aktivnosti:**

Pravovremeno informiranje svih zainteresiranih koji borave u Povljani ili to planiraju skoro napraviti, a traže našu pomoć. Ovo zahtijeva konstantnu edukaciju ali i vještinu ophođenja.

**Nositelji i partneri:**

TZ Povljana

**Iznos potreban za realizaciju:**

125.000 kuna / 16.590 eura

**Rok realizacije aktivnosti:**

31.10.2023.

 3.7 Marketinške i poslovne suradnje – udruženo oglašavanje

 sa sustavom TZ i predstavnicima turističke ponude

 **UDRUŽENO OGLAŠAVANJE NA STRANICAMA ŽUPANIJSKE TZ**

**Opis aktivnosti:**

Oglašavanje destinacije OTOK PAG na stranicama županijske TZ: www.zadar.hr

 **Cilj aktivnosti**

Postići bolju marketinšku vidljivost.

**Nositelji i partneri:**

 TZ Povljana, TZ Novalja, TZ Pag i TZ Kolan.

**Iznos potreban za realizaciju:**

15.000 kuna / 1.991 euro

**Rok realizacije aktivnosti:**

31.12.2023.

**MARKETINŠKA KAMPANJA SUFINANCIRANJA NISKOTARIFNIH LETOVA ZA ZADAR**

**Opis aktivnosti:**

Sufinanciranje troškova niskotarifnih letova za Zadar.

**Cilj aktivnosti**:

Privući posjetitelje u pred i post sezonskom razdoblju zbog povoljnih cijena zračnog prijevoza i tako povećati prihode izvan sezone.

 **Nositelji i partneri:**

TZ Povljana, TZ županije zadarske, ostale TZ, lokalne samouprave, Zračna luka Zadar.

**Iznos potreban za realizaciju:**

18.000 kuna / 2.389 eura

**Rok realizacije aktivnosti:**

31.12.2023.

4.DESTINACIJSKI MENADŽMENT

 4.1 Turistički informacijski sustavi i aplikacije

 **WWW.CROATIA.HR**

**Opis aktivnosti:**

Izmjene teksta i fotografija na poddomeni stranice www.croatia.hr

 **Cilj aktivnosti**

Promocija destinacije na portalu Hrvatske turističke zajednice.

**Nositelji i partneri:**

 TZ Povljana.

**Iznos potreban za realizaciju:**

3.000 kuna / 398 eura

**Rok realizacije aktivnosti:**

31.12.2023.

 4.2 Upravljanje kvalitetom u destinaciji

**Opis aktivnosti:**

Uspostava sustava upravljanja kvalitetom, utvrđivanje kategorija i kriterija te

ocjenjivanje izvrsnosti turističke ponude i svih dionika u turističkoj aktivnosti;

koordinacija i komunikacija s dionicima privatnog i javnog sektora županije/regije; nagrađivanje izvrsnosti i dostignuća turističkih destinacija i

pojedinaca u turizmu

**Cilj aktivnosti**

Poticanje kvalitete; nagrađivanje izvrsnosti.

**Nositelji i partneri:**

 TZ Povljana.

**Iznos potreban za realizaciju:**

3.000 kuna / 398 eura

**Rok realizacije aktivnosti:**

31.12.2023.

 4.3 Poticanje na očuvanje i uređenje okoliša

**Opis aktivnosti:**

Poboljšanje općih uvjeta boravka turista; aktivnosti uređenja mjesta (šetnice, klupe, vidikovac i sl.); suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije.

**EKO AKCIJE**

**Opis aktivnosti:**

U suradnji sa Općinom Povljana, lokalnim komunalnim tvrtkama,OŠ ''Juraj Dalmatinac'', Crveni Križ Pag i sportsko ribolovnom udrugom organiziramo skupljanje plastičnog i drugog otpada na pojedinim lokacijama na javnim površinama.

**Cilj aktivnosti:**

Odgojno-obrazovni, osim toga brojnost akcije osigurava da će rezultati akcije biti odlični.

**Nositelji i partneri:**

TZ Povljana, Općina Povljana, Komunalna društva iz Povljane, OŠ ''Juraj Dalmatinac'', Crveni Križ Pag, Sportsko ribolovna udruga ''GAUN''

**Iznos potreban za realizaciju:**

1.000 kuna / 133 eura

**Rok realizacije aktivnosti:**

30.09.2023.

**ANALIZA MORA**

**Opis aktivnosti:**

Uzimanje uzoraka mora na najposjećenijoj plaži za vrijeme sezone i dostava rezultata analize u turistički ured.

**Cilj aktivnosti:**

Prikupljanje informacija o kvaliteti mora da bi naš ured mogao imati pravovremenu informaciju.

**Nositelji i partneri:**

TZ Povljana, Zavod za javno zdravstvo Zadar

**Iznos potreban za realizaciju:**

4.500 kuna / 597,00 eura

 **Rok realizacije aktivnosti:**

30.09.2023.

 4.4 Edukacija

**Opis aktivnosti:**

Sa ciljem da upoznamo iznajmljivače i sve ostale sudionike turističkih aktivnosti sa izmjenama Zakona, novim mogućnostima u oglašavanju, novim trendovima u turizmu organiziramo edukaciju svake godine.

Zbog smanjenja troškova edukaciju ćemo organizirati zajedno sa TZ Pag.

**Cilj aktivnosti:**

Suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije.

**Nositelji i partneri:**

TZ Pag i TZ Povljana

**Iznos potreban za realizaciju:**

4.000 / 531 euro

**Rok realizacije aktivnosti:**

30.09.2023.

5. ČLANSTVO U STRUKOVNIM ORGANIZACIJAMA

Turistički zajednica Povljana nije član nijedne međunarodne ili domaće strukovne organizacije.

 **Planirani trošak**: 0 kuna

 6. ADMINISTRATIVNI POSLOVI

 6.1. Plaće zaposlenika lokalne turističke zajednice osim

 plaća informatora u turističko-informativnim centrima

**Opis aktivnosti:**

U TZ Povljana izvan sezone jedan je zaposlenik i ovdje opisani troškovi spadaju u troškove bruto plaće.

**Cilj aktivnosti:**

Osigurati normalno funkcioniranje Turističkog ureda tijekom cijele godine kako bi se zadaće mogle izvršavati.

**Nositelji i partneri**

TZ Povljana

**Iznos potreban za realizaciju:**

78.000 kuna / 10.352 eura

 **Rok realizacije aktivnosti:**

 31.12.2023.

 6.2. Materijalni troškovi

 6.2.1 Troškovi funkcioniranja ureda turističke zajednice

 (režijski troškovi, zakup prostora, uredska

 oprema i materijal, održavanje prostora, troškovi

 platnog prometa, odvjetnički i javnobilježnički

 troškovi, troškovi poštarine, stručno usavršavanje

 zaposlenika)

**Opis aktivnosti:**

 Materijalni troškovi ureda izvan sezone kada ured jednako izvršava svoje dužnosti određene Financijskim planom i Programom rada.

**Cilj aktivnosti:**

Osigurati normalno funkcioniranje Turističkog ureda tijekom cijele godine.

 **Nositelji i partneri:**

TZ Povljana

**Iznos potreban za realizaciju:**

22.000 kuna / 2.920,00 eura

**Rok realizacije aktivnosti:**

31.12.2023.

7. REZERVA

 Ne planiramo sredstva rezerve u 2023. godini.

8. POKRIVANJE MANJKA PRIHODA IZ PRETHODNE GODINE

**Potreban iznos:**

65.000 / 8.627 eura

 **TOTAL 650.600 kuna / 86.350 EURA**

 Programa rada napravio:

 Neven Tičić